SA minister nou ook AU-komiteevoorsitter oor landbou | Maroela Media
Thoko Didiza, Suid-Afrika se minister van landbou, grondhervorming en landelike ontwikkeling, is pas in Addis Abeba verkies tot voorsitter van die Afrika Unie (AU) se gespesialiseerde tegniese komitee oor landbou, landelike ontwikkeling, water en omgewing.
"Ons moet 'n aksieplan saamstel, bepaal watter menslike hulpbronne ons het en begroot vir die programme waartoe reeds ingestem is," het sy gesê.
Didiza het ook benadruk dat klimaatsverandering en die uitwerking daarvan op die landbousektor fyn dopgehou moet word. Sy het gesê die gevolge daarvan is 'n werklikheid.
Die AU se gespesialiseerde tegniese komitees hanteer elkeen 'n spesifieke aspek, soos landbou, en is verantwoordbaar aan die AU se uitvoerende raad. Die komitees bestaan uit ministers en senior amptenare van lidlande wat volgens hul portefeuljes verkies word.
Die komitees werk ook nou saam met ander AU-departemente om te verseker alle projekte en programme skakel bymekaar in.
Wat de hel weet sy van Landbou af?
Tinus , jy weet mos as politikus hoef jy niks van niks af te weet nie ,net die stoel te kan warm hou .
So die blindes lei die res. Die konsep dat die wat iets regkry, die leisels moet dryf is 'n westerse konsep….
Skielik besef ek wat gaan die redes wees wanneer nuwe eienaars na grononteiening gaan faal en hul n gemors daarvan gaan maak. Die eerste rede sal steeds apartheid bly. Die 2de rede sal die moderne een wees nl. klimaatsverandering en ek dink oom Jan van 1652 sal nog so af en toe n klap kry.
Dan kan Satan seker maar op ń kerkraad dien. Die bybel sê mos hoeka as 2 blindes mekaar lei val altwee in die sloot. As dit nie so absurd was nie kon ons daaroor gelag het